Ruotsin urheiluministeri pahoinpitelystä: "Vierasfanit ja seisomapaikat voidaan kieltää" | Jalkapallo | Iltalehti.fi
Ruotsin urheiluministeri pahoinpitelystä: "Vierasfanit ja seisomapaikat voidaan kieltää"
Maanantai 31.3.2014 klo 12.18 Ruotsin urheiluministeri Lena Adelsohn Liljeroth reagoi voimakkailla puheilla urheilumaailmaa järkyttäneeseen Djurgården-fanin kuolemaan johtaneeseen pahoinpitelyyn.
Djurgården fanit kunnioittivat kuolleen perheenisän muistoa. (EPA / AOP)
- Fanikulttuurissa on paljon hyvää voimaa. Mutta sitten on ryhmä, niin sanotut kannattajat, joita ajaa eteenpäin väkivalta. He ovat vihaisia ja humalaisia, Liljeroth sanoi SVT:n haastattelussa.Liljeroth haluaa nyt avata keskustelun todella radikaalien toimenpiteiden käyttämiseksi. Hän nosti esille Ruotsin jääkiekkoliigan ottelun AIK-Djurgården, joka pelattiin ilman vierasfaneja. Tukholmalaisseurat ovat toistensa verivihollisia.- Minusta voimme oppia paljon siitä, mitä jääkiekkoliiga on tehnyt. Siitä, että vain kotijoukkueen kannattajat sallitaan.Liljeroth vetää esiin viimeisenä keinona toisenkin radikaalin toimenpiteen.- Viimeisenä keinona voisi kieltää seisomakatsomot. Se tosin veisi jääkiekon ja jalkapallon katselun ilosta paljon pois. IL